《寄姑苏智肱钱塘文捷二上人》
宋代·陈舜俞

释子纷纷奈汝何，传闻右绕益乖讹。
南山述作那堪毁，西竺师乖果有魔。
群蚁固应随转石，一杯焉可当颓波。
青铜瓦砾皆称鉴，乞与光明岁月磨。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。